Üldrahvalik püha on mitmel hinnangul üheks põhjuseks, miks esimesed europäevad oodatud ostubuumi ei toonud. "Viinarallit on Soome meedia viimasel ajal palju kajastanud. Küllap hoiavad paljud alkoholireisist eemale just asja negatiivseks maalitud tausta pärast,"  arvab Soome infoagentuuris STT ajakirjanikuna töötav Anneli Rõigas. Kuna Soomes on viina hind ka pärast aktsiiside langetamist kaks-kolm korda Eesti omast kõrgem, siis peaksid kasvama ka üle lahe tassitavad kogused. Aastaid on paljud Soome töötud elatanud end Tallinnast viinavedamisega, mida suured hinnavahed hästi võimaldavad. Nüüd näitab aeg, kas Eestist saab soomlaste viinaköök või mitte.